امیر قلعه‌نویی

امیر قلعه‌نویی آدی ایله آدلانان اردشیر قلعه‌نویی  ، (دوغوم. 9 جولای 1964 (1342)، تهران، ایران) ایرانلی آدلیم فوتبول مشقچی‌سیدیر. او گئچمیشده ایرانین میلّی، و تهرانین ایستیقلال کوماندالاریندا یاریم‌مودافیه‌چی ایدی. او اویونوچولوقدان سونرا، ایران میلّی کومانداسی، تهرانین ایستیقلال، ایسفاهانین سیپاهان کیمی کوماندالاردا باش مشقچی اولموشدور، و گونئی آذربایجاندا تیراختور فوتبول کولوبونون باش مشقچی‌سی‌دیر. او ایرانین اوستون لیقاسیندا ان ایفتیخارلی مشقچی سایی‌لیر. قالانویی ایستیقلالی قهرمانلیغا چاتدیراندان سونرا، سیپاهانی دا ایکی دفعه آردیجیل بیرینجی ائتمیشدیر. 
 قالانویی نین تیراختورا گلمه‌سی 
تیراختور فوتبول کولوبو 2009 دا ایرانین اوستون لیقاسینا قاییدان سونرا ایکی ایل فراز کمالوندین مشقچی‌لیگی ایله 7جی و 5جی سیرالارا یئتیشدی. ایکینجی ایلده آسییا شامپیون‌لارینا گئده بیلمه‌مک، تیراختور آزارکئشلری‌نین راضیسیزلیق‌لارینا سبب اولدو؛ حالبوکی تیراختور تاماشاچی ساییسی باخیمیندان ایراندا بیرینجی یئری آلیردی. باشقا طرفدن دئییلیردی امیر قالانویی دا، چوخ تاماشاچی‌لی کوماندالاردا مشقچیلیک ائتمه‌یه ماراقلی‌دیر، و همیده، سیپاهان ایله مالی راضیلیغا یئتیشمه‌ییب. البتته خبرلره گؤره ایرانین فوتبول فئدراسیونو طرفیندن، فراز کمالونده گونئی آذربایجاندا قالماق اۆچون ایجازه وئریلمه‌دی. بونلار هامیسی باعیث اولدولار امیر قالانویی 800 میلیون تومن(800،000 دوللار) قرارلا تیراختورا گلسین. امیر قالانویی تبریزده اون مینلر تیراختور یانداش طرفیندن ایستیقبال اولوندو و تبریزین هر یئرینده شنلیک کارناواللاری قورولدو  صور: استقبال قل نظيره للمدرب قلعه نوعي بتبريز   استقبال بی‌نظیر تبریزی‌ها از امیر قلعه‌نویی / گزارش تصویری (1)    استقبال بی‌نظیر تبریزی‌ها از امیر قلعه‌نویی / گزارش تصویری (2)   کارناوال‌های شادی در تبریز، به خاطر ورود ژنرال/قلعه‌نویی از فردا کارش را در تراکتور شروع می‌کند . بیر فوتبول مشقچی‌سین بیر جومهور باشقانیندان نئچه قات آرتیق ایستیقبال اولونماسی گونئی آذربایجان و ایران تاریخینده تایسیز دیر. ایران فوتبولوندا ان ایفتیخارلی مشقچی دئییب کی:

تیراختوردا مشقچی اولماق بویوک ایفتیخاردیر. آذربایجاندا اولماقیم اۆچون ایفتیخار ائدیرم. تیراختور یانداشلاری تک ایران یوخ، بلکی دونیادا تایسیزدیرلار. من هاوا لیمانیندا گؤزل صحنه‌لر گؤروب و اؤزومو گنج حیس ائتدیم. تیراختوردان داها بیر گوجلو کوماندا دوزتملییک.

قایناقلار

بؤلمه:فوتبولچولار